Ο **Πέτρος**, σερβικά Петер (10 Οκτωβρίου 1889 - 7 Μαΐου 1932) από τον Οίκο των Πέτροβιτς-Νιέγκος ήταν πρίγκιπας του Μαυροβουνίου και μέγας δούκας (βοεβόδας) το Ζαχούμλιε. Πολέμησε στους Βαλκανικούς Πολέμους και στον Α΄ Παγκόσμιο Πόλεμο.

Βιογραφία
---------

Γεννήθηκε στο Τσέτινγιε και ήταν ο τρίτος γιος του Νικολάου Α΄ του Μαυροβουνίου και της Μιλένας Βούκοτιτς, κόρης του Πέτρου Βούκοτιτς, ενός από τους μεγαλύτερους γαιοκτήμονες της χώρας. Τον βάπτισε το επόμενο έτος στη Ριγιέκα ο Αλέξανδρο Γ΄ αυτοκράτορας της Ρωσίας και η αδελφή του Μαρία Αλεξάνδροβνα. Σπούδασε στη Χαϊδελβεργη. 

Υπηρέτησε στον *Στρατό Εδάφους* του Μαυροβουνίου. Από το 1908 που η Αυστρο-Ουγγαρία προσάρτησε τη Βοσνία & Ερζεγοβίνη, ο Πέτρος ήλπιζε σε έναν πόλεμο. Έγραφε στον Γεώργιο Καραγεώργεβιτς, γιο της αδελφής του Ζόρκας: "θα συναντηθούμε στο πορφυρό πεδίο". Το 1918 άρχισε ο Α΄ Βαλκανικός Πόλεμος και έλαβε δράση· συμβολικά έριξε τον πρώτο πυροβολισμό εναντίον των Τούρκων. Όταν η Αλβανία ελευθερώθηκε από τους Οθωμανούς, ήταν υποψήφιος για το θρόνο της, που τελικά δόθηκε στον Γουλιέλμο πρίγκιπα του Βηντ. 

### Α΄ Παγκόσμιος Πόλεμος

Είχε περισσότερη δράση στον Α΄ Παγκόσμιο Πόλεμο. Τον Αύγουστο του 1914 ανέλαβε την άμυνα του Λόβτσεν, όταν επιτέθηκαν οι Αυστριακοί. Με τη βοήθεια του Αγγλο-Γαλλικού στόλου τους αντεπιτέθηκε και κατέλαβε πυροβόλα και στρατιώτες. Τον Μάρτιο του 1915 είχε προωθηθεί στο Αυστριακό έδαφος και είχε καταλάβει μία περιοχή 30 μιλίων από τη Σπίτζα ως τον κόλπο του Κάταρο. 

Τον Μάιο συναντήθηκε με τον Αυστριακό συνταγματάρχη Χούπκα όπου συμφωνήθηκαν: οι Αυστρικοί θα προχωρούσαν ως το Λόβτσεν, που θα το παρέδιδαν οι στρατιώτες του Πέτρου και οι Αυστριακοί θα σταματούσαν τον βομβαρδισμό με τα αεροπλάνα τους των πόλεων. Παρέδωσε το Λόβτσεν· οι Αυστριακοί ήταν αριθμητικά υπέρτεροι και ο πόλεμος έκλινε προς το μέρος τους. Τον Ιανουάριο του 1916 έφυγε με την οικογένειά του στη Γαλλία, όπου ενώθηκε με την υπόλοιπη βασιλική οικογένεια. Πίσω έμεινε ο αδελφός του Μίρκο πρίγκιπας του Μαυροβουνίου για να οργανώσει την υπεράσπιση της χώρας.

Το 1932 απεβίωσε στο Μεράνο του Νότιου Τυρόλου της Ιταλίας σε ηλικία 43 ετών και η σύζυγός του το 1960 στο Μόντε Κάρλο.

Οικογένεια
----------

Νυμφεύτηκε το 1924 τη Βάιολετ-Αίμιλι Βέγκνερ καλλιτέχνιδα Μουσικού θεάτρου, κόρη του Γουίλλιαμ Βέγκνερ, αστυνομικού ερευνητή. Δεν απέκτησαν τέκνα.

Αναφορές σε Πηγές
-----------------

1. 1 2  Darryl Roger Lundy: (Αγγλικά) *The Peerage*. p11496.htm#i114960.
2. ↑  p11496.htm#i114960. Ανακτήθηκε στις 7  Αυγούστου 2020.
3. 1 2  Darryl Roger Lundy: (Αγγλικά) *The Peerage*.
4. ↑  Burkes Royal Families of the World. Volume 1 Europe and Latin America, p 414. Burkes Peerage, 1977.
5. ↑  Maclagan, Michael· Louda, Jiří (1999). *Lines of Succession: Heraldry of the Royal Families of Europe*. London: Little, Brown & Co. σελ. 290. ISBN 1-85605-469-1.
6. ↑  Prince Peter, the third son of the Prince of Montenegro, was christened at Rijika yesterday. The Morning Post, 20 January 1890.
7. ↑  The Balkan Trouble. Grey River Argus, 18 October 1912.
8. ↑  Two Warlike Princes; Prince Peter Wants to Meet Prince George on the Crimson Field. New York Times. 13 October 1908
9. ↑  The Cosmopolitan. Boston Evening Transcript. 9 November 1912
10. ↑  The inner history of the Balkan war, p 239. London Constable, 1914
11. ↑  Allies' Ships save Montenegrin City; Drive off Austrians. The Pittsburgh Press. 31 August 1914
12. ↑  Our Smallest Ally. Poverty Bay Herald, 4 March 1915
13. ↑  Baerlein, Henry. The Birth of Yugoslavia p 263, 271. Volume 1. Leonard Parsons, London. 1922
14. ↑  Montenegrin King is in France now. Youngstown Vindicator, 25 January 1916
15. ↑  King Nicholas leaves for France. Evening Post, 24 January 1916

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 309654932
* ISNI: 0000 0004 3563 6789
* GND: 1054610800
* BNF: cb16964372f (data)

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Prince Peter of Montenegro  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |